El Centre de Mediació de Catalunya, arran de la pandèmia de la COVID, ha desenvolupat el programa Mediació: diàleg i acord davant la COVID (Programa Mediació i COVID-19), el qual, de forma excepcional, es desenvolupa a través de mitjans telemàtics i té caràcter gratuït per a les persones usuàries.
El programa dona cobertura tant a les sessions informatives sobre la mediació com a les mediacions que es desenvolupin a partir de la declaració de l'estat d'alarma i fins que hagin transcorregut sis mesos des del seu aixecament.
El Centre de Mediació oferirà informació, suport i, si escau, formació a distància a les persones mediadores per tal de facilitar la seva intervenció.
Aquests vídeos han estat elaborats amb aquesta finalitat.
Entendre la importància de generar un vincle de connexió amb el professional de la mediació per crear confiança i seguretat.
- Aprendre a desenvolupar un treball de mediació posant l'accent en el vincle com a condició per crear empatia.
- Tècnica mirall, estructuració i metodologia d'una entrevista semiestructurada, contenció i acollida, cordialitat, escolta activa, preguntes indagatòries.
Transmetre a les persones mediadores conceptes sobre la creació de confiança i seguretat en tant que premisses per treballar la proximitat i l'empatia en la creació d'un vincle especial perquè les parts siguin receptives a participar en una mediació.
Tres recomanacions per poder treballar professionalment amb el telèfon i tres tècniques de veu.
- Mirar el ritme i el to de la veu.
- Utilitzar un llenguatge neutre.
Utilitzar el telèfon perquè proporciona una intimitat única que cal saber aprofitar.
Entendre l'adaptació del procediment de mediació en el canal virtual de comunicació.
- Fer servir l'estructura i les diferents etapes d'un procediment de mediació adaptat al espai virtual.
- Dividir el procés en una sessió privada i confidencial prèvia amb cada part per preparar-la per a la trobada conjunta, i una segona etapa de sessió conjunta en vídeo conferència per a la gestió i la resolució del conflicte.
- Tenir el curs del rol de direcció del procediment per part de la persona professional de la mediació.
Utilitzar el canal de comunicació virtual per estructurar i conduir un procediment efectiu de mediació.
Recomanacions per a pares i mares en la situació del confinament.
- Tenir cura de l'organització de la vida familiar, hàbits, ordre i responsabilitat en la convivència; prendre mesures per adaptar-se a la situació que s'està vivint.
- Donar espai per expressar i escoltar emocions i idees dels fills.
- Controlar la informació que arriba als menors.
- Diferenciar la vivència dels menors, de la dels adults.
Cuidar el vincle amb la resta de la família.
Dotar als progenitors d'elements per exercir adientment la coparentalidad en la situació d'alarma.
Tècnica d'escolta profunda a través de la mentalització per treballar en situacions d'alta emocionalitat com el confinament
- Treballar l'escolta profunda a partir de:
Conèixer la situació i una escena concreta de la situació de conflicte.
Ajudar en temps de màxima intensitat emocional com és el confinament les parts a reflexionar i posar elements per entendre i resoldre per elles mateixes la solució a partir de la tècnica de l'escolta profunda.
L'empoderament a través de dues dimensions de la naturalesa humana, l'ambivalència dels impulsos amor/agressió i l'ansietat
- L'empoderament és fer-se més amo d'un mateix.
És conèixer els nostres objectius, les nostres debilitats i fortaleses, en definitiva, créixer com a ésser humà.
- En el confinament ens sentim més desempoderats perquè no sabem com comportar-nos ni utilitzar els nostres recursos.
Per aquest motiu ens seran útils les dues dimensions:
- En mediació generalment les persones venen amb la idea que la seva ansietat la provoquen els altres i aquest fet s'ha de canviar per poder empoderar les parts.
Cal treure-les de la posició passiva de víctimes i ajudar-les que adoptin la posició activa d'actors.
Aconseguir mitjançant l'empoderament un canvi de paradigma en la gestió del conflicte en el qual les persones que han enfortit el seu potencial són les que adopten responsabilitats, defugint el rol de víctima, i saben com poden aprofitar els seus recursos.